
I. STATUTUL DISCIPLINEI
      În cadrul examenului de Bacalaureat 2013, disciplina Logică, argumentare şi comunicare
are statutul de disciplină opţională fiind susţinută la proba E. d), în funcţie de filieră, profil şi
specializare.
II. COMPETENŢE DE EVALUAT
1) Utilizarea adecvată a conceptelor, operaţiilor şi instrumentelor specifice logicii în argumentare
2) Transpunerea unui enunţ din limbaj natural în limbaj formal şi din limbaj formal în limbaj natural
3) Construirea unor argumente în vederea susţinerii unui punct de vedere sau a unei soluţii propuse pentru rezolvarea unor situaţii – problemă
4) Utilizarea unor raţionamente adecvate în luarea deciziilor
5) Analizarea structurii şi/sau corectitudinii formelor şi operaţiilor logice
III. CONŢINUTURI
1. Societate, comunicare şi argumentare
· Argumentarea şi structura argumentării; analiza logică a argumentelor
· Termenii: caracterizare generală (definire, tipuri de termeni); raporturi între termeni
· Propoziţii: caracterizare generală (definire, structură); tipuri de propoziţii categorice; raporturi între propoziţii categorice
· Raţionamente: caracterizare generală (definire, structură); tipuri de raţionamente
· Definirea şi clasificarea: caracterizare generală; corectitudine în definire şi clasificare
2. Tipuri de argumentare
· Deductivă: argumente/raţionamente imediate cu propoziţii categorice (conversiunea şi
obversiunea); silogismul (caracterizare generală, figuri şi moduri silogistice)
· Nedeductivă: inducţia completă; inducţia incompletă
